ToekomsVenster: Die kerk as rolmodelhttps://rak2.spens.co.za/radio/2015-onderhoude/jannie-pelser-toekomsvenster-100.mp3 Foto: Pinsoflight.net Julle is die sout vir die aarde. Julle is die lig vir die wêreld. – Lees Matteus 5:2-16 Dit is hoog tyd dat die kerk (gelowiges) wakker word en haar roeping (lig en sout) vervul. Die kerk sal weer moet sigbaar word (vers 14-16). Die kerk is geroep om lig te gee vir “almal in die huis” (wêreld). Daar is baie slegte dinge in ons land aan die gang wat nie deur die (on)mag en gesag van die regering herstel gaan word nie. Inderdaad, an army of principles can penetrate where an army of soldiers cannot (Thomas Paine). Daar is talle roekelose mense teenwoordig op ons lewensreis. Talle is dwalend op soek na rigting en grense. Mag die kerk weer ‘n nuwe era van positiewe beïnvloeding inlei. Mag ons ons skole, sosiale netwerke, werksplekke, politiek en ekonomie verlig!